**ՍԻՍԻԱՆԻ ՀԱՄԱՅՆՔԻ ՂԵԿԱՎԱՐԻ ՊԱՇՏՈՆԱԿԱՏԱՐ ԱՐՄԵՆ ՀԱԿՈԲՋԱՆՅԱՆԻ ՈՒՂԵՐՁԸ ՎԵՐՋԻՆ ԶԱՆԳԻ ԱՌԹԻՎ**

Սիրելի շրջանավարտներ,

Շնորհավորում եմ Ձեզ Դպրոցական վերջին զանգի կապակցությամբ:

Այսօրվանից դուք թևակոխում եք կյանքի նոր, հետաքրքիր և կարևոր փուլ:

Ուզում եմ գիտակցեք, որ հաջորդիվ Ձեր կյանքի լավագույն պատանեկան, երիտասարդական ժամանակահատվածներն են: Օրեր, որոնք կհիշվեն ամբողջ կյանքի ընթացքում:

Մաղթում եմ Ձեզ խաղաղ, անխոչընդոտ և հաջողություններով լի ուղի:

Դժվարություններն ու անհաջողությունները, ցավոք, կյանքի անբաժան մասն են կազմում, բայց կարևոր է մաքառելը, պայքարելը, չընկճվելը, չհանձնվելը, ինչը և կհանգեցնի վերջնական մեծ հաղթանակի:

Թո՛ղ որ ի կատար ածվեն Ձեր ամենանվիրական ցանկությունները, նպատակներն ու երազանքները:

Առանձնահատուկ ուզում եմ նաև շնորհակալությունս հայտնել ուսուցիչներին՝ ազգային արժեքներ և հայրենասիրություն սերմանելու և արժանապատիվ սերունդ դաստիարակելու համար:

Բարի երթ Ձեզ, սիրելի՛ շրջանավարտներ.

Բարի երթ Ձե՛զ, մեր նորօրյա և ապագա հաղթական պատմություն կերտողներ: